Klasa: 130-03/17-02/09

Ur.br.: 311-22-17-01

Dubrovnik, 2. ožujka 2017.

Poštovani,

pozivamo vas na

**edukaciju “Nutritivna deklaracija kao obvezni podatak na hrani”**

**četvrtak, 16. ožujka u dvorani Divona 1 hotela Valamar**

**Lacroma Dubrovnik, s početkom u 15 sati.**

U okviru programa Mediteranskog sajma, Sektor za poljoprivredu, prehrambenu industriju i šumarstvo HGK i ŽK Dubrovnik, u suradnji sa Ministarstvom poljoprivrede, organiziraju edukaciju “Nutritivna deklaracija kao obvezni podatak na hrani”.

Predavanje će održati Sanja Kolarić Kravar, voditeljica Službe za označavanje i temeljne zahtjeve kvalitete hrane, Uprava za kvalitetu hrane i fitosanitarnu politiku Ministarstva poljoprivrede.

Označavanje, reklamiranje i predstavljanje hrane najvažniji su oblici komunikacije subjekta u poslovanju s hranom s potrošačem te zajedno predstavljaju jedno od najsloženijih zakonski uređenih područja u vezi s hranom.

Smatrajući kako informiranje potrošača o sastavu hrane pomaže pri odabiru hrane, a ujedno utječe i na prehrambene navike potrošača, Europska komisija Uredbom br. 1169/2011, uvela je obvezu navođenja nutritivne deklaracije koja sadrži informacije o prisutnosti energije i određenih hranjivih tvari u hrani. Navođenje nutritivne deklaracije na hrani postalo je obvezno od 13. prosinca 2016. Međutim, da bi se izbjeglo nepotrebno opterećivanje subjekata u poslovanju s hranom, u RH nutritivna deklaracija nije obvezna na nepretpakiranoj hrani.

Cilj ove edukacije je pojasniti obaveze subjektima u poslovanju s hranom u skladu s novom Uredbom Europske komisije

Zainteresirani se mogu prijaviti najkasnije do 14. ožujka, slanjem popunjene prijavnice, koju dostavljam u prilogu, na elektroničku adresu ntrojanovic@hgk.hr ili na faks: 020/312-096.

Stojimo Vam na raspolaganju za sve dodatne informacije.

S poštovanjem,

Terezina Orlić, v.r.

Predsjednica ŽK Dubrovnik

.